Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 773

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 50% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 15 kredit — egyiptológiai témájú előadások, — bevezetés az óegyiptomi nyelvbe, — ógörög nyelv. 4.2.2. Törzs- és szakképzés: 90 kredit — bevezetés az óegyiptomi nyelvbe: az óegyiptomi írásrendszer és klasszikus (közép-egyiptomi) grammatika, — régészet és egyiptológia: bevezetés az ókori Egyiptom régészetébe, a régészet elméleti és gyakorlati kérdéseinek bemutatása, — történelem: az ókori Egyiptom történetének és historiográfiájának bemutatása a prehisztorikus kortól a III. évezred végéig; a Kr. e. II. évezredi Egyiptom története és historiográfiája; a Kr. e. I. évezredi Egyiptom története és historiográfiája; az ókori Egyiptom története és historiográfiája Nagy Sándortól az arab hódításig, — Egyiptom művészete: az ókori Egyiptom művészetének bemutatása a prehisztorikus kortól a III. évezred végéig; a Kr. e. II. évezredi Egyiptom művészete; a Kr. e. I. évezredi Egyiptom művészete, — bevezetés a Núbiológiába: a középső Nílus-völgy ókori története és kultúrái, — az egyiptomi vallás eszmerendszerének, főbb elemeinek és intézményeinek bemutatása, — nyelvi (filológiai) képzés: = bevezetés az óegyiptomi nyelvbe, az óegyiptomi írásrendszerbe és klasszikus (közép-egyiptomi) grammatikába, = klasszikus egyiptomi szövegolvasás: középegyiptomi szövegek olvasása, tartalmilag elsősorban irodalmi és vallási szövegekre helyezve a hangsúlyt, = újegyiptomi nyelv és szövegolvasás: bevezetés az újegyiptomi nyelvbe, válogatott újegyiptomi irodalmi, illetve nem-irodalmi szövegek olvasása, = bevezetés a démotikus írásrendszerbe és grammatikába válogatott szövegek olvasásán keresztül, = bevezetés a kopt nyelvbe, válogatott szövegek olvasása, a kopt nyelv dialektusaiba való bevezetés, = bevezetés a hieratikus írásrendszerbe, időbeni (középbirodalmi, újbirodalmi) és funkció szerinti (irodalmi/vallási, praktikus) változásainak bemutatása válogatott szövegek olvasásán keresztül, = későkori szövegek olvasása: a görög-római kor hieroglif szövegeibe való bevezetés, válogatott szövegek olvasása, = bevezetés az ógörög nyelvbe, ógörög szövegolvasás, — kötelező és kapcsolódó szakszeminárium az egyiptológia egyes részterületeiről, illetve a kívánt specializálódásnak megfelelő nem egyiptológiai szakszeminárium. Preferált kapcsolódó szakok szemináriumai: ókortörténet, assziriológia, általános nyelvészet, klasszika filológia (görög, latin), sémi filológia, hebraisztika, művészettörténet, régészet, — terepgyakorlat: lehetőség szerint részvétel egyiptomi régészeti és/vagy epigráfiai terepmunkában.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes